Lovitură dură pentru Rafael Nadal! Va înfrunta un adversar din top 10 ATP în primul tur la Roland Garros
La ultima prezență pe zgura pariziană, Rafael Nadal va avea un adversar dificil în primul tur al turneului de Grand Slam.
Spaniolul, fost număr unu mondial, îl va avea adversar în primul tur de la Roland Garros pe Alexander Zverev (4 ATP), potrivit tragerii la sorţi efectuate joi.
Aflat, probabil, la ultima participare la Roland Garros, Rafael Nadal l-a învins foarte greu în semifinalele ediţiei din 2022 pe neamț, care a abandonat după ce a suferit o accidentare la gleznă.
Rafael Nadal's possible path to a 15th title at Roland Garros ???? pic.twitter.com/jayHXOr8oz
— US Open Tennis (@usopen) May 23, 2024
Învingătorul meciului din primul tur dintre Nadal şi Zverev l-ar putea întâlni în semifinale pe numărul unu mondial, Novak Djokovic, deţinătorul titlului. Sârbul va juca în primul tur cu francezul Pierre-Hugues Herbert.
A doua semifinală masculină i-ar putea aduce față în față pe italianul Jannik Sinner, locul 2 mondial, învingător în acest an la Australian Open, şi pe spaniolul Carlos Alcaraz, locul 3 mondial, campion la US Open 2022 şi Wimbledon 2023.
Cum arată traseul pe tabloul feminin la Roland Garros
Pe tabloul feminin, numărul unu mondial, Iga Swiatek, care domină competiţiile pe zgură, ar putea s-o întâlnească în semifinale pe Coco Gauff (3 WTA), câştigătoarea ultimului US Open şi finalistă la Paris în 2022.
Poloneza, care va întâlni în primul tur o jucătoare venită din calificări, are trei titluri la Roland Garros (2020, 2022, 2023).
Cealaltă semifinală de pe tabloul feminin le-ar putea opune pe Aryna Sabalenka (2 WTA), câștigătoare la Australian Open în 2023 şi 2024, şi pe Elena Rybakina (4 WTA), campioană la Wimbledon în 2022.
Urmăriți SPORT.RO și pe Google News